钦定古今图书集成/方舆汇编/职方典/第1148卷 > 《荆门州》范锺
## 钦定古今图书集成/方舆汇编/职方典/第1148卷 > 《荆门州》范锺

荆门道路阻且修，荆襄南北当咽喉，乘传往来络绎
无时休。我来适值山木啼，钩辀。但见高原《下隰》，一碧
万顷麦浪浮，呼天控诉天知不。愿天十日不雨，而旸
立俟万云收。比及年来三不秋，十室九饿逃而流。卖
儿鬻女骨肉相仇雠，归来收麦聊为身家谋。含哺鼓
腹欢以讴，俯仰穹壤夫何求。呜呼我方素䬸而饱徒
包羞为渠。乐其乐而忧其忧，不然视若风马牛。而我
一斯世之缀旒。已焉哉，厥咎将谁尤。